พิจารณาเลือกใช้โหนด RA3 ในกรณีต่อไปนี้
คุณต้องการความยืดหยุ่นในการปรับขนาดและจ่ายค่าบริการประมวลผลแยกกับพื้นที่จัดเก็บ
คุณสืบค้นข้อมูลเพียงส่วนหนึ่งของข้อมูลทั้งหมด
ปริมาณข้อมูลของคุณเพิ่มขึ้นอย่างรวดเร็วหรือคาดว่าจะเพิ่มขึ้นอย่างรวดเร็ว
คุณต้องการความยืดหยุ่นในการปรับขนาดคลัสเตอร์ตามความต้องการด้านประสิทธิภาพของคุณเท่านั้น
เมื่อข้อมูลเพิ่มขึ้นเรื่อยๆ ไปจนถึงระดับเพตะไบต์ ปริมาณข้อมูลที่คุณนำเข้าไปยังคลังข้อมูล Amazon Redshift ของคุณก็จะเพิ่มขึ้นด้วยเช่นกัน คุณอาจกำลังมองหาวิธีที่จะวิเคราะห์ข้อมูลทั้งหมดของคุณอย่างคุ้มค่า
อินสแตนซ์ RA3 ของ Amazon Redshift โฉมใหม่พร้อมพื้นที่จัดเก็บที่มีการจัดการ ช่วยให้คุณสามารถเลือกจำนวนโหนดโดยขึ้นอยู่กับข้อกำหนดด้านประสิทธิภาพการทำงาน และจ่ายค่าบริการเฉพาะพื้นที่จัดเก็บข้อมูลที่มีการจัดการซึ่งคุณใช้งานเท่านั้น ซึ่งช่วยให้คุณมีความยืดหยุ่นในการกำหนดขนาดคลัสเตอร์ RA3 ของคุณตามปริมาณข้อมูลที่คุณประมวลผลในแต่ละวันโดยไม่เพิ่มค่าใช้จ่ายด้านพื้นที่จัดเก็บข้อมูลแต่อย่างใด อินสแตนซ์ RA3 ที่สร้างขึ้นบน AWS Nitro System พร้อมพื้นที่จัดเก็บที่มีการจัดการจะใช้ SSD ประสิทธิภาพสูงสำหรับข้อมูล Hot (ข้อมูลที่เข้าถึงบ่อย) และใช้ Amazon S3 สำหรับข้อมูล Cold (ข้อมูลที่เข้าถึงไม่บ่อย) ซึ่งใช้งานได้ง่าย จัดเก็บข้อมูลได้คุ้มค่า และสืบค้นได้รวดเร็ว